**ការសម្ភាសរ​បស់លោកតាម៉ោ សូត**

ក៖ អ្នកសម្ភាសឈ្មោះជាង ស៊ីអ៊ាវ ខ៖ អ្នកទទួលការសម្ភាសឈ្មោះម៉ោ សូត។

 ការសង្ខេបប្រវត្តិរបស់លោកតាម៉ោ សូត

 លោកតាម៉ោ សូតមានអាយុ៧៤ ឆ្នាំនៅក្នុងឆ្នាំ២០២០ ភេទប្រុស មានទីលំនៅបច្ចុប្បន្ននៅភូមិគៀនជ្រៃក្នុង ឃុំគៀនជ្រៃ ស្រុកកំពង់សៀម ខេត្តកំពង់ចាម។

ក៖ ចឹងជាដំបូងខ្ញុំអរគុណច្រើនតាដែរបានអោយខ្ញុំពិភាក្សាជាមួយតាទាក់ទងពីប្រវត្តិរបស់តា ហើយការសម្ភាសទាំងអស់នេះត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរ ដើម្បីទុកអោយកូនចៅជំនាន់ក្រោយៗពួកគាត់បានស្គាល់ហ្នឹងបានដឹងជាពិសេសប្រវត្តិរបស់តាដែរខ្ញុំបានសម្ភាសតាហ្នឹងទុកអោយចៅៗរបស់តាបានស្គាល់បានដឹងពីប្រវត្តិរបស់តាដែរបានរៀបរាប់ ចឹងសំរាប់តាយល់ព្រមដើម្បីអោយខ្ញុំដាក់ការសម្ភាសទាំងអស់ហ្នឹងទៅក្នុងវេបសាយសាលាទេតា?

ខ៖ វេបសាយសាលា..។

ក៖ សាលាដែរខ្ញុំសម្ភាសហ្នឹង?

ខ៖​ អើ!

ក៖ ខ្ញុំហ្នឹងទុកអោយចៅៗបានស្គាល់បានដឹងចឹងហាសណាស់តា?

ខ៖ អើ!

ក៖ បាទតាចឹងសំរាប់ខ្ញុំជាអ្នកសម្ភាសតាខ្ញុំមានឈ្មោះថាជាង ស៊ីអ៊ាវ ហើយថ្ងៃខែដែរខ្ញុំសម្ភាសតាគឺនៅថ្ងៃទី២៥ខែ៥ឆ្នាំ២០២០ ហើយការសម្ភាសទាំងអស់ហ្នឹងគឺធ្វើឡើងនៅភូមិគៀនជ្រៃក្នុង ឃុំគៀនជ្រៃ ស្រុកកំពង់សៀម ខេត្តកំពង់ចាមចឹងសំរាប់តាឈ្មោះពេញរបស់តាត្រូវហ្នឹងអត្តសញ្ញាណប័នដូចជាហ្នឹងបញ្ជីជាតិហាសឈ្មោះអីគេតា?

ខ៖ បញ្ជី..។

ក៖ ម៉ោច សូតហ្នឹងមែនតា?

ខ៖ អើម៉ោ សូតមានដាក់តាមបញ្ជីជាតិហ្នឹងហាស!

ក៖ បាទតាបាទចុះតាសព្វថ្ងៃតាអាយុប៉ុន្មានហើយតា?

ខ៖ ចិតបួន។

ក៖ ចិតបួនណេះតាណេះ?

ខ៖ អើ!

ក៖ ចុះតាមានអើកាលពីក្មេងមាននរណាគេហៅតាឈ្មោះអីផ្សេងក្រៅពីឈ្មោះហ្នឹងអត់តា?

ខ៖ ពីដើមឈ្មោះសុក។

ក៖ អូ៎!

ខ៖ រួចដល់ពេលមានមានអាណែងប្រពន្ធចឹងទៅឪពុកក្មេងហ្នឹងឈ្មោះនេះដែរឈ្មោះសុកដែរ។

ក៖ អូ៎!

ខ៖ រួចដល់នេះទៅប្រែឈ្មោះឯងហ្នឹងដាក់សូតវិញ។

ក៖ អូ៎ប៉ុន្តែគ្រាន់ថាអើឈ្មោះក្នុងបញ្ជីជាតិម៉ងឈ្មោះម៉ោ សូតហ្នឹងណេះតារឺមួយក៏ឈ្មោះផ្សេងទៀត?

ខ៖ បញ្ជីជាតិណុងម៉ោសុកទេមិនដឹងអត់បានមើលដល់ពេលមានប្រពន្ធទៅបានប្រែដាក់សូតហ្នឹងហាស!

ក៖ អូ៎ចឹងរាល់ថ្ងៃតាឈ្មោះម៉ងឈ្មោះម៉ោសូត?

ខ៖ ចា៎!

ក៖ អូ៎បាទតាចុះកាលអើតាកើតនៅថ្ងៃខែឆ្នាំណាតាចាំអត់តា ឆ្នាំមួយពាន់ប្រាំបួនរយប៉ុន្មានតាចាំអត់?

ខ៖ មើលសៀវភៅគ្រួសារភ្លេចប៉ុនអានោះនៅសៀវភៅគ្រួសារបញ្ជីជាតិបញ្ជីអីគេយកទៅអស់។

ក៖ អូ៎តាមានតែសៀវភៅគ្រួសារណេះតាណេះ?

ខ៖ អើសៀវភៅគ្រួសារមើលតាមណេះបញ្ជីជាតិទេ។

ក៖ អូ៎អាច..?

ខ៖ វារលប់អក្សរបើយាយនៅបានស្រណុក។

ក៖ អត់អីទេតាតា..?

ខ៖ នេះវារលប់អក្សរនេះ។

ក៖ តានៅថ្ងៃទីម៉្ភៃបួន ខែប្រាំមួយឆ្នាំមួយពាន់ប្រាំបួនរយសែសិបណេះតាកើតនៅភូមិគៀនជ្រៃក្នុង ឃុំគៀនជ្រៃ ស្រុកកំពង់សៀម ខេត្តកំពង់ចាមចឹងតាកើតនៅហ្នឹងម៉ងណេះតាណេះ?

ខ៖ អើកើតនៅហ្នឹងហាស!

ក៖ អូ៎បាទតាចុះអើតាគិតថាចឹងសំរាប់ឆ្នាំច័ន្ទគតិជូត ឆ្លូវ ខាល ថោះ រោង ម៉្សាញ់ហាស?

ខ៖ បាទ!

ក៖ តាឆ្នាំអីគេ?

ខ៖ ឆ្នាំកោរ។

ក៖ តាឆ្នាំកោរណេះតា?

ខ៖ អើ!

ក៖ អូ៎ចុះតាចឹងស្រុកកំណើតតានៅគៀនជ្រៃហ្នឹងតែម៉ង?

ខ៖ ហ្នឹងហើយនៅដើមកំណើតនៅហ្នឹងម៉ង។

ក៖ បាទតាអើចឹងតាមានបងប្អូនបង្កើតចំនួនប៉ុន្មាននាក់តា?

ខ៖ បងប្អូនបង្កើតហោស?

ក៖ បង្កើតៗម៉ងហាសតា?

ខ៖ បងប្អូនបង្កើតមានបួននាក់។

ក៖ អូ៎ចុះតាកូនទីប៉ុន្មានតា?

ខ៖ ទីមួយ។

ក៖ អូ៎!

ខ៖ ទីមួយរួចមីងាប់នេះណុងទីពីរអាងាប់ទីពីរដល់ទីបីកូនកាបីនហោសស្គាល់ទេកាបីនណុង?

ក៖ អត់ស្គាល់ផងតា!

ខ៖ កាបីនណុងប្អូនថ្លៃអញអាហ្នឹងទីបីទីបួនអានៅឈូកហោស!

ក៖ អូ៎!

ខ៖ បាទនៅឈូក។

ក៖ ប៉ុន្តែអើពួកគាត់មានកូនមានចៅអស់ហើយណេះតាណេះ?

ខ៖ អើមានអស់ហើយមានចៅមានអីមានចៅទួតមានចៅអី។

ក៖ តាក៏មានចៅទួតដែរ?

ខ៖ អើចៅទួតអញបួនប្រាំហោស!

ក៖ អូ៎បាទតាប៉ុន្តែតាមានបងប្អូនដែរស្លាប់អត់តា?

ខ៖ បងប្អូនស្លាប់មានពីរនាក់បងប្អូនបង្កើតហ្នឹងហាស!

ក៖ បាទ!

ខ៖ បាទស្លាប់ពីរនាក់។

ក៖ ចុះនៅរស់សព្វថ្ងៃនៅប៉ុន្មាននាក់ទៅ?

ខ៖ នៅពីរនាក់។

ក៖ ពីរនាក់ណេះតាណេះ?

ខ៖​ នៅពីរនាក់។

ក៖ ចុះម្នាក់ទៀតនៅណាតា?

ខ៖ នៅឈូកហោស!

ក៖ គាត់មានកូនចៅនៅណុងទៅ?

ខ៖ ហ្នឹងហើយកូនចៅប្រពន្ធកូននៅណុង។

ក៖ ស្រីប្រុសតា?

ខ៖ អាហ្នឹងប្រុសដែរ។

ក៖ អូ៎ចុះតាអាចប្រាប់បានទេថាដូចជាពួកគាត់ស្លាប់ស្លាប់ដោយសារអីអត់តា ចង់និយាយថាអើ..?

ខ៖ ដាក់លុយទៅ។

ក៖ ចង់និយាយថាតាមានអើចាំថាបងៗអូ៎ប្អូនៗតាដែរស្លាប់ហ្នឹងគាត់ស្លាប់ដោយសារអីអត់តា?

ខ៖ ពិបាកមីប្អូនមីស្រីហ្នឹងវាលង់ទឹក។

ក៖ អូ៎!

ខ៖ ជំនាន់អើចឹងហើយជំនាន់អើវានេះដកស្ទូងទៅដកស្ទូងនៅស្រែក្រោមនេះរួចទៅវាលិចទូក។

ក៖ បាទតា!

ខ៖ ព្រោះស្លាប់ក្នុងទឹកព្រោះអាមួយណុងវាជំងឺឈឺវាទេវារោគ៌ាវា។

ក៖ អូ៎បាទតាប៉ុន្តែពយកគាត់ស្លាប់យូរៗហើយណេះតាណេះ?

ខ៖ អើអានៅទួលរកាទើបស្លាប់បួនប្រាំឆ្នាំហ្នឹង!

ក៖ អូ៎ចុះតាគិតថាអើតាធ្លាប់មានអនុស្សាវរីយ៍អីជាមួយប្អូនៗតាកាលនៅក្មេងអត់តាធ្លាប់ធ្វើស្រែធ្វើអីជាមួយគា្នចឹងហាសណាស់?

ខ៖ អើ!

ក៖ មានចងចាំអីដែរធ្លាប់អីដែរធ្វើការអីជាមួយពួកគាត់ខ្លះអត់តា?

ខ៖ ដូចមានធ្វើការងារអីទេនេះធ្វើតែឯងដូចថាធ្វើស្រែកាលណុងយើងមានគ្រួសារហើយទេធ្វើស្រែធ្វើអីដល់កាលពីអត់មានប្រពន្ធមានអីមានធ្វើអីទេ ម្ដាយឯងហ្នឹងនៅអើដូចថាម៉ៅក្រូច ម៉ៅស្វាយអីលក់ដូរហើយហ្នឹងឯងហ្នឹងនៅរៀន។

ក៖ អូ៎បាទតាចុះតាគិតថាចឹងពុករបស់តាឈ្មោះអីគេទៅតា?

ខ៖ ឈញមោះម៉ោណុងហាស!

ក៖ ប៉ុន្តែឈ្មោះអីគេម៉ោតា?
ខ៖ អើ..!

ក៖ ត្រកូលគាត់ទៀតហាស?

ខ៖ មែនម៉ោ។

ក៖ មែម៉ោចឹងយាយតាខាងឪពុកឈ្មោះតាមែន?

ខ៖ តាមែន។

ក៖ ចុះយាយប្រពន្ធតាមែន?

ខ៖ យាយអ៊ឹម។

ក៖ យាយអ៊ឹម?

ខ៖ អើ!

ក៖ រួចចុះម្ដាយរបស់តាវិញឈ្មោះអីគេតា?

ខ៖ ម្ដាយគាត់ទៀតហោស?

ក៖ ម្ដាយរបស់តាហាសប្រពន្ធរបស់តាម៉ោហាស?

ខ៖ ប្រពន្ធតាម៉ោហ្នឹងយាយហេង។

ក៖ ឈ្មោះអីគេហេងតា?

ខ៖ ឈ្មោះយាយហេងយីហេង។

ក៖ យីហេង?

ខ៖ អើ!

ក៖ ចឹងអើម្ដាយឪពុកយាយហេងឈ្មោះតាយី?

ខ៖ តាយីយាយសោ។

ក៖ យាយសោ?

ខ៖ អើរួចអើប្រុសកាលតាមែន..។

ក៖ តាមែនយាយអ៊ឹម?

ខ៖ យាយអ៊ឹម។

ក៖ ប៉ុន្តែពួកគាត់អ្នកស្រុកនៅកំពង់ចាមទាំងអស់តាហី?

ខ៖ គាត់អើនៅហ្នឹងទេ។

ក៖ អូ៎បាទតាចុះតាគិតថាចឹងសំរាប់ឪពុករបស់តាកាលគាត់នៅគាត់ស្លាប់ហើយណេះតាណេះ?

ខ៖ ស្លាប់អស់ហើយ!

ក៖ កាលគាត់នៅរស់កាលគាត់នៅក្មេងជាមួយម្ដាយរបស់តាគាត់រកស៊ីអីចិញ្ចឹមជីវិតចិញ្ចឹមកូនចៅតា?

ខ៖ គាត់អើយើងខាងណុងមានស្អីទេមានតែធ្វើប្រាំងធ្វើស្រែធ្វើអីហ្នឹង!

ក៖ អូ៎ហ្នឹងរកត្រីរកអីចឹងហាសណេះតា?

ខ៖ អើរកត្រីតិចតួចចឹងដូចសព្វថ្ងៃចឹងហាស!

ក៖ អូ៎បាទតាចុះតាគិតថាចឹងសំរាប់ដូចជាអើម្ដាយរបស់តាវិញគាត់ធ្វើអីគេតា សំរាប់ចិញ្ចឹមជីវិតចិញ្ចឹមកូនចៅចិញ្ចឹមក្រុមគ្រួសារហាសតា?

ខ៖ ម្ដាយអើវាដូចតែរាល់ថ្ងៃហ្នឹងវាស្អីធ្វើប្រាំងហ្នឹងធ្វើស្រែដូចតែគា្នហ្នឹង!

ក៖ អូ៎គាត់ធ្វើជាមួយគា្នហាសណេះតា?

ខ៖ អើធ្វើទាំងអស់តែគា្នហ្នឹងដូចតែគា្នហ្នឹង!

ក៖ ប៉ុន្តែពួកគាត់ស្លូតៗតើហីតា?

ខ៖ អើស្លូតសុទ្ធតែអ្នកស្លូតទេ។

ក៖ អូ៎!

ខ៖ គ្មានអ្នកកាចគ្មានអ្នកកោងកាចអីទេ។

ក៖ បាទតាចុះអើម្ដាយរបស់តាគាត់ធ្លាប់ប្រាប់ពីប្រវត្តិកាលគាត់នៅពីក្មេងហាសទៅតាអត់តា?

ខ៖ អើ!

ក៖ ថាគាត់ធ្លាប់ធ្វើការងារអីគេខ្លះចឹងហាសណាស់?

ខ៖ នៅអើគាត់ដូចគា្មនធ្វើការងារនៅធ្វើការរកស៊ីដូចតែគា្នពីជីដូនជីតាមក។

ក៖ អូ៎បាទតារួចចុះឪពុកតាវិញ?

ខ៖ ឪពុកតាហ្នឹងគាត់ធ្វើចឹងដែរដូចតែគា្ន។

ក៖ គាត់នៅរកស៊ីធ្វើស្រែធ្វើប្រាំង?

ខ៖ រកស៊ីដូចតែគា្នស្រែប្រាំងដូចតែគា្នហ្នឹង!

ក៖ អូ៎បាទតាបាទចុះចឹងតាអ្នកកើតនៅហ្នឹងម៉ងណេះតា?

ខ៖ អើកើតនៅហ្នឹងតើ!

ក៖ អូ៎ចុះតាមានកូនចៅណាដែរទៅរស់នៅខេត្តផ្សេងៗជៀសពីខេត្តកំពង់ចាមហ្នឹងអត់តា?

ខ៖ មានម្នាក់មានតែអាម៉ាបម្នាក់។

ក៖ អូ៎!

ខ៖ នៅប៉ោយប៉ែត្រណុង។

ក៖ នៅប៉ោយប៉ែត្រណេះតាណេះ?

ខ៖ អើ!

ក៖ គាត់យកគ្រួសារនៅណុងហោសតា?

ខ៖ អើគ្រួសារវានៅណុង។

ក៖ គាត់រកស៊ីអីគេនៅណុងតា?

ខ៖ វាលក់ខោអាវ។

ក៖ អូ៎!

ខ៖ ឪឡូវហ្នឹងនៅនេះណោះនៅលក់ខោអាវប្រហែលកន្លះខែហើយ!

ក៖ នៅប៉ោយប៉ែត្រហ្នឹងតា?

ខ៖ នៅប៉ោយប៉ែត្រនៅអីថៃណុង។

ក៖ អូ៎!

ខ៖ នៅថៃ។

ក៖ បាទតាចុះតាគិតថាចឹងដូចជាតាប្រពន្ធរបស់តាឈ្មោះអីគេយាយ?

ខ៖ យាយយ៉េន។

ក៖ យាយយ៉េនណេះតាអូ៎ចុះតាការអស់រយះពេលប៉ុន្មានឆ្នាំហើយតា?

ខ៖ ការអញហោស?

ក៖ បាទតា!

ខ៖ អញការតាំងពីអាយុមើលដប់ប្រាំបួននេះតាមបញ្ជីជាតិហ្នឹង!

ក៖ ដប់ប្រាំបួនហោសតា?

ខ៖ អើដប់ប្រាំបួន។

ក៖ ម៉្ភៃហាសាមជិតហាសិបឆ្នាំជាងហើយណេះតា?

ខ៖ ហាសិបឆ្នាំ។

ក៖ ហាសិបបីឆ្នាំ?

ខ៖ អើ!

ក៖ អូ៎ចឹងតាមានកូនប៉ុន្មាននាក់ទៅតាចឹង?

ខ៖ កូនប្រាំបីនាក់ហោស!

ក៖ អូ៎ប្រាំបីហោសតា?

ខ៖ អើ!

ក៖ ចុះកូនបងអាយុប៉ុន្មានទៅតាចឹង?

ខ៖ កូនបងសែសែជាងមីហ្នឹងនេះមីផល្លី។

ក៖ អូ៎ចឹងមានន័យថាពេលដែរតាការហ្នឹងតាអត់ទាន់មានយកកូនទេណេះ?

ខ៖ នៅការបានមួយឆ្នាំពីរឆ្នាំបានមានកូន។

ក៖ អូ៎បាទតាចុះតាគិតថាចឹងកូនៗរបស់តាគាត់ឈ្មោះអីគេហើយពួកគាត់នៅណាខ្លះទៅតា?

ខ៖ នៅគៀនជ្រៃយើងទាំងអស់ហ្នឹង!

ក៖ នៅហ្នឹងទាំងអស់ម៉ងហោស?

ខ៖ បាទនៅតែប៉ោយប៉ែត្រម្នាក់ណុង។

ក៖ អូ៎ពួកគាត់រកស៊ីអីគេនៅណុងតា?

ខ៖ ប៉ោយប៉ែត្រណុងវាលក់ដូរ។

ក៖ អ្នកនៅគៀនជ្រៃហ្នឹងតា?

ខ៖ នៅគៀនជ្រៃហ្នឹងអើវាធ្វើចឹងដូចអាគុយអីធ្វើចិញ្ចឹមត្រីចិញ្ចឹមអីលក់ដូរផ្សារតិចតួចទៅ។

ក៖ អូ៎ប៉ុន្តែពួកគាត់នៅជុំវិញហ្នឹងតាណេះ?

ខ៖ អើនៅជិតៗគា្ន។

ក៖ នៅជិតៗផ្ទះតាហ្នឹងទៅ?

ខ៖ អើ!

ក៖ ប៉ុន្តែពួកគាត់មានកូនមានចៅតទៀតហើយតាណេះ?

ខ៖ មានហើយមានម្នាក់ពីរបីៗ។

ក៖ អូ៎ចុះចឹងតាមានចៅប៉ុន្មានទៅតា?

ខ៖ ចៅម៉្ភៃជាងហើយបើចៅទួតប៉ុន្មានប្រាំប្រាំមួយហើយ!

ក៖ អូ៎តាមានច្រើនហើយចឹង?

ខ៖ អើមួយសំបុកបួនប្រាំបួនបីពីរបីនាក់គា្ន។

ក៖ បាទតាចុះតាគិតថាចឹងសំរាប់ដូចជាកាលតាចាប់ដៃជាមួយយាយហ្នឹងតាស្គាល់យាយពីមុនហើយនៅតា?

ខ៖ ស្គាល់តើនៅជិតគា្ន។

ក៖ អូ៎ផ្ទះនៅជិតគា្នដែរហោស?

ខ៖ អើនៅនេះ។

ក៖ ប៉ុន្តែពេលណុងតាមានចិត្តចង់អើលក្ខណៈថាតាស្រឡាញ់យាយដែររឺមួយក៏ឪពុកម្ដាយអ្នករៀបចំអោយយើងពេលណុង?

ខ៖ ហ្នឹងអើឪពុកម្ដាយគាត់អ្នករៀបចំអ្នកដូចថាគិតគូរអោយតែម៉ង។

ក៖ ប៉ុន្តែតាចាប់អារម្មណ៍យាយដែរជំនាន់ណុង?

ខ៖ អើតើនេះទៅម៉ែឪនេះទៅយើងមានចាប់អារម្មណ៍ស្រឡាញ់ចឹងដែរ។

ក៖ អូ៎បាទតាចុះតាគិតថាសំរាប់ដូចជាអើកាលណុងមានថ្លៃទឹកដោះអត់តា?

ខ៖ ទេដូចអត់មានទេកាលណុង។

ក៖ អត់មានទេណេះតាណេះ?

ខ៖ ទេអាថ្លៃទឹកដោះជំនាន់ណុងមានតិចតួច។

ក៖ កាលណុងប៉ុន្មានដែរតា?

ខ៖ ដឹងប៉ុន្មានទេភ្លេចអស់ហើយ!

ក៖ បាទតាប៉ុន្តែកាលតាការហ្នឹងឆ្នាំណាតា?

ខ៖ ដឹងឆ្នាំអីនេះការអាយុដប់ប្រាំបួននេះ។

ក៖ ឆ្នាំលុនណុលហីតាហី?

ខ៖ មើល..។

ក៖ កូនតាសែជាងហើយ?

ខ៖ ទេ។

ក៖ ចឹងមានន័យថាមុនប៉ុលពតទៀតណេះតាណេះ?

ខ៖ ហ្នឹងហើយមុនប៉ុលពតប៉ុន្តែជំនាន់ណុងជំនាន់លុនណុលចឹង។

ក៖ បាទដោយសារលុនណុលហើយប៉ុលពតណេះតា?

ខ៖ ហ្នឹងហើយជំនាន់លុនណុល។

ក៖ អូ៎បាទចុះតាគិតថាចឹងសំរាប់ដូចជាអើតាធ្លាប់បានរៀនពីមុនអត់តា?

ខ៖ រៀនបានថ្នាក់ទីប្រាំពីរដែរ។

ក៖ អូ៎កាលណុងតារៀននៅណានៅហ្នឹងមែន?

ខ៖ រៀនយើងសាលាក្រៅហ្នឹង!

ក៖ អូ៎គៀនជ្រៃក្រៅ?

ខ៖ អើ!

ក៖ ចុះតាគិតថាកាលតារៀនហ្នឹងតាធ្លាប់មានមិត្តភក្តិស្និទ្ធិស្នាលដែរធំធាត់មកជាមួយគា្នដែរតាគិតថាចងចាំធ្លាប់មានជាអនុស្សាវរីយ៍ជាមួយគា្នអីហាសតាមានអត់?

ខ៖ អាហ្នឹងប្រុសៗយើងមានតើគ្នាអើយើងប្រុសៗដូចគា្នដូចថាយើងទៅរៀនអស់ថ្នាក់ជាមួយគា្នអើរាប់អានគា្នស្រឡាញ់គា្នទៅ។

ក៖ បាទតាបាទ!

ខ៖ ស្គាល់គា្នទៅឥឡូវហ្នឹងក៏ថាស្គាល់ដែរ។

ក៖ ប៉ុន្តែឥឡូវហ្នឹងពួកគាត់ទៅណាអស់ទៅតា?

ខ៖ អើគេនៅស្រុកភូមិដោយខ្លួន។

ក៖ ប៉ុន្តែមានអ្នកស្លាប់មានអីចឹងហាសណេះតាណេះ?

ខ៖ អត់ទេអាហ្នឹងមានដែរវាមិនអត់ទេ។

ក៖ អូ៎បាទតាចុះតាគិតថាចឹងកាលជំនាន់ណុងតាធ្លាប់បានរៀនភាសាបារាំងភាសាអីអត់តា?

ខ៖ ភាសាបារាំងរៀនតើ!

ក៖ តាចេះដែរណេះតា?

ខ៖ អើចេះភ្លេចអស់ហើយ!

ក៖ ចេះឥឡូវភ្លេចទៀតហើយអូ៎បាទតា!

ខ៖ ចេះតែអាប៉េសេដេ។

ក៖ អូ៎!

ខ៖ ចាំតួអក្សរអី។

ក៖ បាទតាចុះតាធ្លាប់បានអើធ្វើស្រែធ្វើចំការអីដែរណេះតាណេះ?

ខ៖ ធ្វើធ្វើស្រែធ្វើចំការធ្វើប្រាំង។

ក៖ ចុះកាលតាធ្វើហ្នឹងតាធ្វើនៅណាតានៅហ្នឹងមែន?

ខ៖ ប៉ុនយើងភូមិយើងដីកេរ្តិ៍យើងទីណាធ្វើទីណុងទៅ។

ក៖ បាទតាចុះអើតាធ្វើនៅហ្នឹងធ្វើស្រែប្រាំងស្រែវស្សាតា?

ខ៖ ស្រែប្រាំងក៏ធ្វើស្រែវស្សាក៏ធ្វើធ្វើទាំងអស់។

ក៖ អូ៎តាធ្វើពីររដូវម៉ងហោស?

ខ៖ អើពីររដូវ។

ក៖ ចឹងយើងបានផលពីរហាសណេះ?

ខ៖ អើផលពីរស្រែប្រាំងក៏បានស្រែវស្សាក៏បាន។

ក៖ អូ៎!

ខ៖ ស្រែវស្សាក៏បាន។

ក៖ ជាទូទៅមួយឆ្នាំយើងលក់បានប៉ុន្មានទៅតាពេលយើងធ្វើបានច្រើន?

ខ៖ មួយឆ្នាំលក់អើប្រាំងលក់ប្រាំងទៅស្រែលក់ស្រែទៅ។

ក៖ អូ៎!

ខ៖ លក់ពីរដងទៅជួនកាលបានច្រើនលក់ទៅជួនកាលទុកស៊ីទៅ។

ក៖ រួចចុះឥឡូវយើងនៅតែធ្វើទៀតរឺឈប់ធ្វើហើយ?

ខ៖ អើឈប់ហើយតាំងពីកូនចៅរៀបអស់ទៅឈប់ធ្វើទៅ។

ក៖ អូ៎បាទតា!

ខ៖ កូនៗវាទៅម្ដងទៅ។

ក៖ អូ៎ចឹងស្រែយើងទុកអោយកូនៗហាសណេះតាណេះ?

ខ៖ ទុកអោយកូនៗធ្វើទៅ។

ក៖ បាទតាចុះជាទូទៅនៅស្រែតាធ្វើអីគេខ្លះទៅតា ដូចដកស្ទូងច្រូតកាត់ព្រុះ?

ខ៖ ស្រែអើមានស្អីរាស់បាចទៅរួចទៅដកស្ទូងទៅដល់ខែមានទឹកមានអីដកស្ទូងទៅ ដកស្ទូងទៅអាហ្នឹងស្រែលើ។

ក៖ បាទតា!

ខ៖ ដល់ស្រែក្រោមយើងដាក់ទឹកនេះអាហ្នឹងស្រែប្រាំងអើទឹកនេះរួចដកស្ទូងអីរួចដាក់ទឹកហើយប្រាំង។

ក៖ ប៉ុន្តែឥឡូវស្រួលហាសណេះតាណេះអត់ដូចមុនទេណេះឥឡូវគេព្រុះ?

ខ៖ ឥឡូវមានស្អីព្រុះយកណុងហើយច្រូត។

ក៖ ហើយសូម្បីតែច្រូតអីក៏គេប្រើម៉ាស៊ីនប្រើអី?

ខ៖ ម៉ាស៊ីននៅទាំងអស់ហ្នឹងឥឡូវនេះ។

ក៖ លែងច្រូតដៃដូចមុនហើយនេះ?

ខ៖ លែងច្រូតដៃហើយសុទ្ធតែម៉ាស៊ីន។

ក៖ អូ៎!

ខ៖ កាលជំនាន់ដៃណុងទៅធ្វើច្រូតដៃ។

ក៖ បាទតាចុះតាគិតថាចឹងសំរាប់ដូចជាអើតាធ្លាប់លក់អីពីមុនអត់តា?

ខ៖ ពីមុនមកលក់ត្រីរត់លក់ត្រីទៅដល់ត្រីធ្នុសទៅលក់ត្រីធ្នុសទៅ។

ក៖ អូ៎!

ខ៖ ខែវស្សាអីនេះហ្នឹងអើយកត្រីយកអីគេដាក់ឡបដាក់អីហ្នឹងថ្លឹងលក់ទៅ។

ក៖ បាទតាបាទ!

ខ៖ រួចដល់ខែប្រាំងត្រីរកគេរករែកម៉ងរែកអី។

ក៖ បាទតាបាទប៉ុន្តែអើលក់ដូរលក់អីផ្សេងទៀតតាអត់ដែរទេ តាលក់ត្រីដូចត្រីធ្នុសត្រីអីចឹងហាសណេះតាណេះ?

ខ៖ អើលក់ត្រីធ្នុសត្រីយើងគេរកតាមស្រុកភូមិ។

ក៖ បាទតាបាទចុះចឹងតាគិតថាដូចជាអើទាក់ទងពីចិញ្ចឹមសត្វវិញតាធ្លាប់ចិញ្ចឹមសត្វពីមុនអត់តា?

ខ៖ ចិញ្ចឹម..។

ក៖ ដូចគោ ក្របី?

ខ៖ ចិញ្ចឹមសត្វអើសត្វគោសត្វអីគ្មានទេមានតែ..។

ក៖ ចិញ្ចឹមត្រី?

ខ៖ មានតែចិញ្ចឹមជ្រូកម៉ងដល់ពេលយើងមានគ្រួសារហើយណាស់។

ក៖ បាទតា!

ខ៖ ហ្នឹងយើងចិញ្ចឹមជ្រូកបិទស្រាចិញ្ចឹមជ្រូក។

ក៖ ចុះមាន់ទាអី?

ខ៖ មាន់ទាមានចិញ្ចឹម។

ក៖ អូ៎!

ខ៖ មាន់។

ក៖ បាទតាចុះតាគិតថាចឹងសំរាប់ដូចជាទាក់ទងពីជីវិតរបស់តាវិញតាំងពីក្មេងរហូតមកដល់ឥឡូវហាសតាធ្លាប់ធ្វើការងារអីគេខ្លះទៅតា កាលពីក្មេងតាធ្លាប់ធ្វើអីជាមួយឪពុកម្ដាយ?

ខ៖ នៅក្មេងមានដូចគ្មានធ្វើការងារអីទេឪពុកម្ដាយឯងហ្នឹងគាត់មានទៅចំការមានធ្វើអីណាគាត់នៅតែផ្ទះដូចថាខែស្វាយខែក្រូចចឹងទៅគាត់លក់ដូរ។

ក៖ អូ៎!

ខ៖ ស្វាយក្រូចចឹងទៅដល់ពេលគេម៉ៅទៅឯងទៅបេះទៅអីចឹងទៅអោយគាត់លក់។

ក៖ អូ៎ជួយធ្វើចំការធ្វើស្រែគាត់ហាសណេះ?

ខ៖ បាទ!

ក៖ ពេលណុងតា?

ខ៖ ហ្នឹងហើយ!

ក៖ ដល់ពេលតាមានគ្រួសារតាធ្វើអីគេខ្លះទៅតា?

ខ៖ មានគ្រួសារទៅធ្វើស្រែធ្វើចំការរកត្រីរកសាច់លក់ដូរហ្នឹងទៅ។

ក៖ អូ៎!

ខ៖ រួចដល់ពេលផុតមួយរយះៗទៅចិញ្ចឹមជ្រូកធ្វើបិទស្រាបិទអីចឹងទៅបិទស្រាចិញ្ចឹមជ្រូកហ្នឹងទៅ។

ក៖ អូ៎បាទតា!

ខ៖ អើ

ក៖ ចុះតាគិតថាចឹងសំរាប់ជីវិតរបស់តាគិតថាមានការផ្លាស់ប្ដូរអីខ្លះតាតាំងពីតានៅជាមួយឪពុកម្ដាយរហូតទាល់តាចេញមកបែកមានក្រុមគ្រួសារមានអីចឹងហាសតា?

ខ៖ អើ!

ក៖ តាគិតថាមានការផ្លាស់ប្ដូរអីខ្លះទៅតា កាលនៅជាមួយឪពុកម្ដាយគិតថាស្រួលរឺមួយក៏ពិបាកតាដល់ពេលតាមានក្រុមគ្រួសារគិតថានៅណាស្រួល?

ខ៖ នៅជាមួយឪពុកម្ដាយវាស្រួលមានទៅពិបាកទៅដកស្ទូងអីផងព្រោះគាត់អត់មានធ្វើអីផង។

ក៖ អូ៎!

ខ៖ នៅស្រួលតើគាត់អោយតែទៅរៀនណុង។

ក៖ បាទដល់ពេលតាមាន..?

ខ៖ ដល់ពេលមានគ្រួសារទៅអាហ្នឹងយើងបែកគំនិតដូចការរកស៊ីយើងទៅលក់ដូរត្រីសាច់ចឹងទៅធ្វើប្រាំងធ្វើស្រែហ្នឹងទៅ។

ក៖ អូ៎បាទតាចឹងមានន័យថាអើជីវិតរបស់តាពេលដែរមានក្រុមគ្រួសារពិបាកជាងនៅជាមួយឪពុកម្ដាយណេះតាណេះ?

ខ៖​ ពិបាកដូចយើងថាយើងរកទៅបើបានស៊ីបើយើងមិនរកបានអីស៊ី។

ក៖ កាលនៅជាមួយឪពុកម្ដាយឪពុកម្ដាយរក?

ខ៖ ឪពុកម្ដាយរកយើងអើមានអីយើងនៅចាំតែរៀនហ្នឹង!

ក៖ បាទតានៅពេលនៅជាមួយគ្រួសារយើងត្រូវចិញ្ចឹមប្រពន្ធចិញ្ចឹមកូន?

ខ៖ នៅមួយគ្រួសារចិញ្ចឹមប្រពន្ធចិញ្ចឹមកូន។

ក៖ បាទតាចុះតាគិតថាម្ហូបអីដែរតាចូលចិត្តហូបតា?

ខ៖ អើរឿងម្ហូបកាលពីនៅក្មេងស្អីក៏ចង់ដែរប៉ុនឥឡូវដល់ចាស់ទៅស៊ីលែងកើតហើយ!

ក៖ អូ៎!

ខ៖ ស្អីក៏មិនចង់សាច់មាន់សាច់ជ្រូកអីហ្នឹងអើទាល់នៅត្រឹមប្រឡាក់ត្រឹមអីទៅអាំងក្រៀមក្រស។

ក៖ បាទតា!

ខ៖ រួចដល់ពេលនៅពីក្មេងអើមានចឹងនៅកាលនៅផឹកស៊ីហោស!

ក៖ អូ៎!

ខ៖ វាត្រូវឆ្ងាញ់ហើយ!

ក៖ បាទតាបាទចុះតាគិតថាអើចឹងតាកាលពីនៅក្មេងតាធ្លាប់លេងល្បែងប្រជាប្រិយ៍អីអត់តា លក្ខណៈដូចបោះអង្គុញ ចោលឈូក លាក់កន្សែងទាញព្រាត់ ចាប់កូនខ្លែងអីចឹងហាសណាស់តា?

ខ៖ ហ្នឹងហើយ!

ក៖ ហ្នឹងតានៅលេង?

ខ៖ កាលចូលឆ្នាំ។

ក៖ ក្នុងភូមិអីចឹងហាសណេះតា?

ខ៖ ក្នុងស្រុកក្នុងភូមិយើង។

ក៖ ចុះតាចូលចិត្តរាំច្រៀងអត់តា?

ខ៖ និយាយរួមអើវានេះទៅរាំនៅផឹកស៊ីនៅរាំលេងទៅ។

ក៖ អូ៎បាទតាចុះតាគិតថាតាមានបងប្អូនកូនចៅណាដែរពួកគាត់ចេះលេងឧបករណ៍ភ្លេងអីអត់តា?

ខ៖ អត់មានទេខាងឯងនេះ។

ក៖ អត់មានទេណេះតាណេះ?

ខ៖ អើ!

ក៖ ចុះសំរាប់ល្ខោនយីកេអាយ៉ៃអីតាចូលចិត្តអត់?

ខ៖ ល្ខោនយីកេអីមានអីកាលនេះណុងមានយីកេឥឡូវហ្នឹងមានតែល្ខោន។

ក៖ អូ៎តាចូលចិត្តមើលអីដែរណេះតា?

ខ៖ អើមើលទៅប៉ុនចាស់ដល់ពេលនៅក្មេងចេះតែមើលដល់ពេលចាស់ទៅលែងចង់ហើយឥឡូវ។

ក៖ បាទតាចុះ..?

ខ៖ អកកេះអកកណ្ដុងអីគ្មានចិត្តទេ។

ក៖ ចុះតាគិតថាចឹងសំរាប់ដូចជាទាក់ទងពីអើតារាល់ថ្ងៃតាសុំសិល្បិ៍អីអត់តា?

ខ៖ សុំសិល្បិ៍ហើយ!

ក៖ អូ៎តាកាន់សិល្បិ៍ប៉ុន្មានតា?

ខ៖ កាន់សិល្បិ៍ប្រាំ។

ក៖ សុំសិល្បិ៍ប្រាំណេះតា?

ខ៖ យាយកាន់សិល្បិ៍ប្រាំដូចគា្ន។

ក៖ អូ៎!

ខ៖ ចួលសិល្បិ៍ទាំងអស់គា្ន។

ក៖ បាទតាដោយសារតែឥឡូវយើងធូរយើងស្រួលហើយយ៉ាងណាមួយកូនជួយខ្លះអីខ្លះហាសណេះតាណេះ?

ខ៖ អើដល់ចឹងមានអីយាយគាត់ធ្វើនុំធ្វើអីលក់ទៅគ្រាន់ទិញម្ហូបទិញអីស៊ី។

ក៖ អូ៎យាយនៅធ្វើនុំទៀតហោសតា?

ខ៖ អើធ្វើនុំលក់នុំអន្សមបាញ់អ៊ូទៅ រួចជួនកាលអើមានល្ពៅមានអីមានត្រឡាចអីចេះតែធ្វើលក់ទៅណាស់អើ..!

ក៖ រាល់ថ្ងៃហ្នឹងហោសតា?

ខ៖ រាល់ថ្ងៃហ្នឹង!

ក៖ អូ៎!

ខ៖ គ្រាន់ចិញ្ចឹមគ្រាន់ទិញម្ហូបទិញអីស៊ី។

ក៖ ចុះមួយថ្ងៃគាត់រកបានប៉ុន្មានទៅតា?

ខ៖ អើមួយថ្ងៃពីរម៉ឺនបីម៉ឺន។

ក៖ អាហ្នឹងចំណេញហាសណេះតាណេះ?

ខ៖ ចំណេញអីទាំងដើម..។

ក៖ ទាំងដើមទាំងចំណេញចុះដើមគាត់ធ្វើអស់ប៉ុន្មានទៅចឹង?

ខ៖ ដើមធ្វើអស់ប៉ុន្មានមួយម៉ឺនអីហ្នឹង!

ក៖ អូ៎បាទភាគច្រើនគាត់ដើរលក់ពេលថ្ងៃៗចឹងហាសណេះតាណេះ?

ខ៖ អើដល់ពេលស្ងោរឆ្អិនល្ងាចទៅដើរលក់ទៅ។

ក៖ អូ៎!

ខ៖ តាមភូមិហ្នឹង!

ក៖ មួយថ្ងៃលក់អស់ណេះតា?

ខ៖ អស់ត្រឹមពីរម៉ឺនបីម៉ឺនអី។

ក៖ អស់ប៉ុន្មានរយនុំទៅតាមួយថ្ងៃ?

ខ៖ សាមសែសិបនុំនុំបាញ់អ៊ូសែសិបនុំអន្សមសាមសែសិបនុំអី។

ក៖ អូ៎នុំមួយប្រាំរយមួយពាន់អីចឹង?

ខ៖ អើប្រាំរយៗ។

ក៖ អូ៎បាទតាចុះតាគិតថាផ្ទះរបស់តាមានលក្ខណៈបែបណាតាតាំងពីក្មេងរហូតដល់ឥឡូវកាលតាំនៅជាមួយឪពុកម្ដាយផ្ទះម៉េចទៅ?

ខ៖ នៅជាមួយឪពុកម្ដាយផ្ទះធំហាសប៉ុនដល់ពេលជំនាន់អាពតណុងគេរុះខាងសិប្បកម្មគេណុងរុះអស់ទៅផ្ទះណុងផ្ទះមីកំប៉ោងនៅផ្ទហណុងហាស!

ក៖ អូ៎!

ខ៖ ផ្ទះពីរបីខ្នងដែរណុងផ្ទះធំហាស!

ក៖ បាទ!

ខ៖ ទទឹងចេះដប់ម៉ែត្រ។

ក៖ ហ្នឹងតានៅជាមួយឪពុកម្ដាយណេះតា?

ខ៖ បាទនៅជាមួយឪពុកម្ដាយ។

ក៖ ដល់ពេលតាមកមានគ្រួសារមានអីផ្ទះហ្នឹង?

ខ៖ មានគ្រួសារណុងអាហ្នឹងធ្វើផ្ទះខ្លួនឯងធ្វើជំនាន់ប៉ែត្រពីរប៉ែត្របី។

ក៖ អូ៎!

ខ៖ ដាច់ហើយក៏ធ្វើ។

ក៖ ចុះអើផ្ទះហ្នឹងគេប្រើឧបករណ៍អីខ្លះសំរាប់សាងសងតាដំបូលក្បឿង?

ខ៖ អើមានអីគ្រឿងឈើហ្នឹងក្បឿង។

ក៖ រនាបយើងឬស្សីណេះតា?

ខ៖ ជញ្ជាំងឬស្សីអាណុងសុទ្ធតែឬស្សីមិនដូចឥឡូវគេសុទ្ធតែរនាបឈើ។

ក៖ បាទតាចុះអើផ្ទះហ្នឹងអស់ប៉ុន្មានទៅតាអស់ប៉ុន្មានដំឡឹងទៅមាស?

ខ៖ កាលនេះណុងយាយគាត់នេះធ្វើអើវាកាលណុងប្រហែលមួយដំឡឹងអីហ្នឹងមើលទៅផ្ទះហ្នឹង!

ក៖ អូ៎បាទតាចុះតាគិតថាចឹងសំរាប់ដូចជាទាក់ទងពីតាចេះធ្វើផ្ទះអត់តា?

ខ៖ អត់ដែរធ្វើផង។

ក៖ អូ៎!

ខ៖ ជួលជាងគេធ្វើ។

ក៖ បងប្អូនកូនក្មួយក៏អត់ចេះដែរណេះតាណេះ?

ខ៖ អត់ទេ។

ក៖ អូ៎បាទតា!

ខ៖ ជួលជាង។

ក៖ ចុះតាគិតថាតាឪពុកម្ដាយធ្លាប់បង្រៀនពីជំនាញអីមួយទៅតាអត់តាពីមុនហាស?

ខ៖ គាត់ពីដើមមកឪពុកម្ដាយឯងហ្នឹងដូចអើមានទៅនេះស្អីគាត់ព្រោះដឹងក្ដីឡើងគាត់រកស៊ីចិញ្ចឹមយើងហ្នឹងធ្វើប្រាំងធ្វើស្រែហ្នឹង!

ក៖ គាត់អត់មានបង្រៀនលក្ខណៈដូចវេញវល្លិ៍ កូរស្ករធ្វើផ្ដៅ ធ្វើកន្ទេលអីអត់ដែរទេណេះតា?

ខ៖ អត់ទេអត់មានទេមុខរបរគាត់អត់មានអាណុងទេ។

ក៖ និយាយថាគាត់អត់ចេះដែរណេះតា?

ខ៖ អត់ចេះទេ។

ក៖ អូ៎ចុះតាគិតថាអើតាអាចប្រាប់ចៅពីការលំបាកខ្លះៗបានទេតាកាលពីមួយជំនាន់ទៅមួយជំនាន់ដូចតាប្រាប់មិញថាតាកើតទាន់ជំនាន់លុនណុលហីណេះតាណេះ?

ខ៖ អើជំនាន់លុនណុល។

ក៖ ចុះកាលជំនាន់លុនណុលណុងមានរឿងអីខ្លះកើតឡើងចំពោះក្រុមគ្រួសារយើងទៅតាហើយយើងរកស៊ីអីទៅពេលណុង?

ខ៖ កាលជំនាន់លុនណុលណុងទេមុខរបរយើងរកស៊ីដូចថាធ្វើរកចិញ្ចឹមត្រីចិញ្ចឹមសាច់ចឹងៗទៅរួចធ្វើឡបធ្វើអីដាក់ចឹងទៅ រួចណាត្រូវខែធ្វើប្រាំងធ្វើប្រាំងធ្វើស្រែធ្វើស្រែចឹងទៅ។

ក៖ អូ៎!

ខ៖ ដូចតែគា្នតើ!

ក៖ បាទតាចុះអើពេលណុងមានគ្រាប់ផ្លោងគ្រាប់អីណេះតាណេះ?

ខ៖ មានគ្រាប់ផ្លោងមកយើងដូចថាយន្តហោះយន្តអីវាមកក្រឡឹងមកអីយើងចូឡច្រកក្នុងរូងទៅចូលច្រកព្រៃទៅ។

ក៖ អូ៎ប៉ុន្តែកាលណុងផ្ទះយើងនៅណាតា?

ខ៖ កាលណុងផ្ទះនៅផ្ទះនេះដែរផ្ទះចាស់នេះដែរផ្ទះគេរុះអស់។

ក៖​ អូ៎ប៉ុន្តែយើងនៅរកស៊ីធ្វើស្រែធ្វើស្រូវធម្មតាហ្នឹងទៅ?

ខ៖ អើនៅធម្មតាណុងហើយ!

ក៖ ប៉ុន្តែគ្រាន់ថាពេល..?

ខ៖ គ្រាន់ថាមានគ្រាប់មានផ្លោងមានយន្តហោះអីទៅវាយើងចូលម្លប់ចូលត្រង់សេអីចឹងទៅ។

ក៖ បាទតារួចចុះយប់ឡើងតា?

ខ៖ យប់ឡើងដេកផ្ទះហ្នឹងទៅមានស្អី។

ក៖ ចុះបើមានយប់ឡើងមានគេឆ្លុះមើលពេញលើដំបូលផ្ទះយើងអីចឹងហាសណេះតា?

ខ៖ អត់មានទេមាននរណាឆ្លុះអីទេ។

ក៖ ពួកយន្តហោះតាមានហោះឆ្លងកាត់..?

ខ៖ អាណុងគ្មានទេយន្តហោះគេហោះលើអាណុងហ្វូងអាកន្ទំរុយអីគ្រាន់គេឆ្លុះមើលតែពួកទ័ពរបស់អាពតណុងហាស!

ក៖ បាទតាបាទចុះពិបាកខ្លាំងជំនាន់អីគេតាជំនាន់ប៉ុលពតណេះតាណេះ?

ខ៖ អើវាជំនាន់អាពតណុងហើយវាពិបាកខ្លាំងជំនាន់លុនណុលមានពិបាកអី។

ក៖ អូ៎!

ខ៖ យើងរកស៊ីធម្មតា។

ក៖ បាទតាចុះតាអាចប្រាប់បានទេថាជំនាន់ប៉ុលពតគេជំលាសយើងទៅណាហើយគេអោយយើងធ្វើអីគេ?

ខ៖ ជំនាន់ប៉ុលពតជំលាសឯងទៅនោះទៅប្រកហោសណុងជំលាសអោយទៅនៅណុង។

ក៖ អូ៎ចុះតាធ្វើអីគេនៅណុងទៅតា?

ខ៖ ទៅណុងទៅណុងជំលាសមានទៅធ្វើអីនៅគេអោយធ្វើផ្ទះធ្វើអីទៅយើងរបបការងាររកស៊ីយើងរកស៊ីទៅ មានអីពេលដូចថាវ៉ៃដាច់កំពង់ចាមហ្នឹងគេអោយមកវិញមក។

ក៖ អូ៎បាទតាចុះអើប៉ុន្តែយើងទៅណុងគេអោយយើងរែកដីកាប់លីសែងអី?

ខ៖ ដល់ពេលនេះទៅបានគេអោយយើងហ្នឹងធ្វើទំនប់ត្រួយចេកធ្វើទំនប់។

ក៖ រែកដាក់រែកដីដាក់ទំនប់ចឹងទៅ?

ខ៖ ហ្នឹងហើយទំនប់ត្រួយចេកអាណុងវាអស់មួយរយះណុងហើយមកវិញគេអោយលុបទំនប់ត្រួយចេក។

ក៖ ពិបាកអត់តាពេលណុង?

ខ៖ ពិបាកហើយបីខែ។

ក៖ អូ៎!

ខ៖ បីខែបានរួចបានគេអោយមកផ្ទះវិញ។

ក៖ ចុះគេអោយយើងហូបអីគេទៅតា?

ខ៖ ហូបបាយហូបសំលដូចតែយើង។

ក៖ អូ៎ចុះអើតាគិតថាចឹងបន្ទាប់ពីផ្លាស់ទៅណុងតាជំលាសទៅណាផ្សេងទៀតអត់?

ខ៖ អត់មានទេអត់មានជំលាសមកនៅផ្ទះធ្វើទំនប់ត្រួចចេកណុងនៅផ្ទះម៉ងរួចដល់ពេលមកនេះហ្នឹងដាច់នេះហ្នឹងមកធ្វើព្រែកដែរណុងហាសធ្វើព្រែកជំនាន់យើងទាហ៊ានចាម។

ក៖ អូ៎!

ខ៖ ធ្វើព្រែកណុងរួចទៅបានមកអើនេះមកបានពួកខាងនាយទុនវាធ្វើធ្វើព្រែកប្រាំប្រាំមួយឆ្នាំ។

ក៖ អូ៎បាទតាបាទចុះអើពេលដែរយើងធ្វើចឹងយើងមានឈឺមានស្កាត់អីដែរណេះតាណេះ?

ខ៖ អើយើងឈឺយើងឈប់ទៅដល់យើងជាយើងធ្វើទៅ។

ក៖ ប៉ុន្តែយើងមានថ្នាំមានអីអត់តា?

ខ៖ ថ្នាំមានតើថ្នាំគេអោយលេបអោយអី។

ក៖ អូ៎រួចចុះម្ហូបអាហារអីយើងហូបឆ្អែតអត់តា?

ខ៖ ម្ហូបអាហារធ្វើឆ្អែតតើអោយយើងហូបឆ្អែតៗតើ!

ក៖ អូ៎ចុះនៅពេលដែរយើងធ្វើការនៅណានៅខាងណាមិញតាទួលឃ្លាំងហេស?

ខ៖ លើកដីហោស?

ក៖ នៅទួលឃ្លាំងហោសតា?

ខ៖ និយាយរែកដីហោស?

ក៖ បាទតា!

ខ៖ គេជំលាសយើងហោស?

ក៖ បាទតា!

ខ៖ ជំលាសនៅអ៊ីស្រកយើងហ្នឹង!

ក៖ នៅស្រក?

ខ៖ អើ!

ក៖ រួចចុះឪពុកម្ដាយតា?

ខ៖ ឪពុកម្ដាយអើគាត់នៅគាត់ទៅជាមួយទៅ។

ក៖ អូ៎ចឹងមានន័យថាគ្រួសារយើងទៅណុងទាំងអស់?

ខ៖ អើទៅទាំងអស់ណុង។

ក៖ អូ៎!

ខ៖ មួយគ្រួសារៗទៅទាំងអស់ព្រោះគេអត់អោយនៅហ្នឹង!

ក៖ ប៉ុន្តែគ្រាន់ថាយើងធ្វើការផ្សេងគា្ន?

ខ៖ ធ្វើការផ្សេងទៅ។

ក៖ អូ៎!

ខ៖ មុខព្រួញខុសគា្ន។

ក៖ ហើយចុះតាពេលណុងតាអាយុប៉ុន្មានទៅតា?

ខ៖ អើកាលណុងបែបនៅហាអីហាសិបត្រឹមហាអីសែជាង។

ក៖ អូ៎តាចាស់ហើយចឹងហោស?

ខ៖ អើ!

ក៖ ចុះអើតាមានកូនមានចៅហើយណេះតាណេះ?

ខ៖ អើមានហើយចៅប្រាំបីនាក់មាន។

ក៖ អូ៎កូនប្រាំបីនាក់ហ្នឹងកើតអស់ហើយណេះពេលណុង?

ខ៖ អើកើតអស់ហើយ!

ក៖ ចុះអើពួកគាត់គេអោយទៅណាទៅតានៅជាមួយតាដែរ?

ខ៖ នៅជាមួយគា្នហ្នឹង!

ក៖ អត់ទេកូនរបស់តាហាស?

ខ៖ កូនហ្នឹងវាកូនហ្នឹងវានៅវាមានគ្រួសារខ្លះហើយ!

ក៖ អូ៎ពេលប៉ុលពតណុងមានគ្រួសារខ្លះហើយហោស?

ខ៖ អើមានគ្រួសារខ្លះហើយ!

ក៖ អូ៎ចុះអើពួកគាត់អោយទៅធ្វើកន្លែងផ្សេងរឺក៏ទៅជាមួយតាដែរ?

ខ៖ អើទៅជាមួយគា្នសិប្បកម្ម។

ក៖ អូ៎បាទតាចុះពេលដែរយើងដាច់ប៉ុលពតយើងម៉េចបានដឹងថាដាច់ទៅតាគេប្រាប់យើងរឺមួយក៏ម៉េចទៅតា?

ខ៖ ដាច់អាពតហ្នឹងដាច់យើងកំពង់ចាមយួនគេវ៉ៃចូលមកវ៉ៃដាច់អាពតហ្នឹងទៅស្រាប់អាពតវារត់ទៅឡើងទៅលើទៅឡើងមកវិញទៅ។

ក៖ អូ៎!

ខ៖ រួចទៅបានដាច់អាពតដាច់កំពង់ចាមហ្នឹងបាននាំគា្នមកនៅស្រុកភូមិវិញទៅ។

ក៖ អូ៎បាទតារួចចុះយើងចេញពីណុងយើងដើរមកតាហោស?

ខ៖ អើដើរមក។

ក៖ ដើរមកគា្នច្រើនទៅ?

ខ៖ អើដើរមកកន្លែងផ្ទះយើងស្រុកភូមិយើងនៅចឹងហាស!

ក៖ អូ៎ចុះមានអ្នកស្លាប់មានអីអត់តា?

ខ៖ គ្មានទេគា្មនស្លាប់អីទេ។

ក៖ ចឹងសំរាប់បងប្អូនយើងផ្សេងៗអីក៏អត់មានប៉ុលពតណាយកទៅណាដែរណេះតាណេះ?

ខ៖ អត់មានទេ។

ក៖ នៅរស់ទាំងអស់ណេះតាណេះ?

ខ៖ នៅរស់ទាំងអស់។

ក៖ អូ៎ល្អចុះតាអាចប្រាប់បានទេពេលដែរដាច់ប៉ុលពតថ្មីៗយើងរកស៊ីអីទៅតា?

ខ៖ អាហ្នឹងអើយើងប្រកបការងារយើងមានត្រីមានណែងណារកត្រីរកទៅអីណាធ្វើប្រាំងធ្វើទៅណាធ្វើស្រែធ្វើទៅ។

ក៖ ប៉ុន្តែកាលជំនាន់ណុងគេធ្វើស្រែរួមហេសតា?

ខ៖ អើជំនាន់អាពតបានធ្វើស្រែរួម។

ក៖ ចុះពេលដាច់ពេលដាច់គេអត់ទាន់អោយយើង..?

ខ៖ ពេលដាច់ហ្នឹង..។

ក៖ គេចែកស្រែអោយយើងហាសណេះតាណេះ?

ខ៖ អើចែកស្រែម្ហូបសាច់អីពេលដាច់ហ្នឹង!

ក៖ អូ៎!

ខ៖ រួចប៉ះពេលអោយនៅហ្នឹងគេអោយធ្វើស្រែរួមអាពតគេនៅ។

ក៖ បាទតាចឹងយើងទៅធ្វើស្រែរៀងខ្លួនហាសណេះតាណេះ?

ខ៖ បាទស្រែរៀងខ្លួន។

ក៖ ធ្វើស្រូវដោះដូរយកអង្ករយកអីមក?

ខ៖ អើ!

ក៖ ចុះពេលហ្នឹងយើងមានការលំបាកអីទៅតាក្រុមគ្រួសារយើងហើយកូនចៅយើងបែកហើយណេះតាណេះ?

ខ៖ អើបែកហើយគេមានគ្រួសារបែកដោយខ្លួន។

ក៖ អូ៎ពិបាកអត់តាពេលណុង?

ខ៖ វេអើដូចថាវាពិបាកតិចដែរព្រោះយើងកាលណុងនៅស៊ីបាយតាមរោង តាមរោងអាណែងពលករភូមិរោងភូមិគៀនជ្រៃ គៀនជ្រៃយើងក្រៅក្រៅស៊ីបាយរោង។

ក៖ អូ៎!

ខ៖ ដល់ពេលដាច់កំពង់ចាមបានស៊ីបាយតាមផ្ទះវិញ។

ក៖ បាទតាបាទចុះអអើពេលណាដែរយើងចាប់ផ្ដើមចាយយើងចាប់ផ្ដើមធ្វើការរៀងនៅផ្ទះរកលុយរកអីឆ្នាំណាទៅតា?

ខ៖ ឆ្នាំអើឆ្នាំដាច់ឆ្នាំដាច់អាពតណុងយើងរកស៊ីរកលុយរកកាក់ចិញ្ចឹមគ្រួសារទៅទៀត។

ក៖ ពេលណុងយើងចាប់ផ្ដើមចាយលុយហើយណេះតាណេះ?

ខ៖ អើដាច់អាពតហ្នឹងចាយ។

ក៖ អូ៎បាទតាចុះតាគិតថាពេលយើងចាប់ផ្ដើមសប្បាយទៅតា?

ខ៖ សប្បាយមកយើងឥឡូវហ្នឹងមកសប្បាយ។

ក៖ អូ៎មកឥឡូវណេះតាណេះ?

ខ៖ ​អើមានកើតទុកអីទៀតរកទៅស៊ីទៅសប្បាយ។

ក៖ អូ៎បាទតាចុះតាគិតថាចឹងសំរាប់ដូចជាអើជីវភាពយើងសព្វថ្ងៃឥឡូវម៉េចដែរតានៅជាមួយយាយ?
ខ៖ ជីវភាពរាល់ថ្ងៃហ្នឹងវាមធ្យុម។

ក៖ អូ៎!

ខ៖ យើងហូបចុកអីបានអាបានមធ្យម។

ក៖ ប៉ុន្តែមានកូនៗមានអីគាត់..?

ខ៖ កូនៗវា..។

ក៖ ចេះផ្ដល់ហាសណេះ?

ខ៖ ដូចថានេះទៅវាផ្ដល់អោយមកបានម្ហូបបានអាយផ្ដល់អោយមក។

ក៖ ដូចថាបើស្រូវយើងអត់ភ័យទេយើងមានស្រែអោយកូនធ្វើហាសណេះ?

ខ៖ មិនអីទេស្រូវហោស!

ក៖ ចង់បានប៉ុន្មានក៏បានដែរ?

ខ៖ បាទគ្រាន់ម៉ាហូបហ្នឹងបាន។

ក៖ ប៉ុន្តែយើងពិបាករឿងម្ហូបណេះតាណេះ?

ខ៖ អើម្ហូបអើយើងធ្វើនុំកំប៉េកកំប៉ុកហ្នឹងទៅទិញហូបទៅ។

ក៖ អូ៎ល្អតាចុះតាគិតថាកាលតាតាធ្លាប់បានរៀនទេតាពេលណុងរៀនរៀនថ្នាក់ទីប្រាំពីរហេសតា?

ខ៖ រៀន។

ក៖ កាល..?

ខ៖ រៀននៅក្មេងដល់ពេលមានគ្រួសារឈប់រៀន។

ក៖ ប៉ុន្តែតាអត់បានរៀនអក្ខរៈកម្មអីអត់ណាហីតាណេះ?

ខ៖ ទេភ្លេចអស់ហើយកាលណុងរៀនអក្ខរៈកម្មអី។

ក៖ អូ៎បាទតាចុះតាអាចប្រាប់បានទេថាកាលតារៀននៅពីក្មេងហាសតា តាធ្លាប់មានគោលបំណងអីថាធំឡើងតាចង់ធ្វើអីមួយដូចធ្វើពេទ្យ ធ្វើគ្រូបង្រៀន ធ្វើប៉ូលីស ធ្វើទាហ៊ានអីតាធ្លាប់គិតអត់?

ខ៖ កាលនោះគ្មានទៅនេះអីមានគិតធ្វើចុងៗអីគិតតែរៀនម៉ែឪរៀនរៀនតែម៉ាចេះៗហ្នឹងទៅ។

ក៖ អូ៎ចឹងហោសតា?

ខ៖ យើងគិតថាអើធ្វើគ្រូធ្វើអីគ្មានទេ។

ក៖ អូ៎បាទតាបាទចុះអើចឹងចៅមានសំនួរចុងក្រោយមួយតាបើសិនជាចង់អោយតាផ្ដែផ្ដាំទៅកូនចៅជំនាន់ក្រោយៗរបស់តា តាមានពាក្យពេចន៍អីដែរចង់ផ្ដែផ្ដាំដូចជាទូន្មានទៅពួកគាត់អីចឹងហាសណាស់តាតាមានអីចង់និយាយប្រាប់ពួកគាត់អីអត់តា?

ខ៖ អើមាននេះស្អីឥឡូវហ្នឹងគេដូចថាកូនចៅហ្នឹងគេរកមុខដោយខ្លួនម្នាក់ៗ។

ក៖ អូ៎!

ខ៖ គេមានទៅយើងចាំផ្ដែផ្ដាំអីទេ។

ក៖ អូ៎ប៉ុន្តែដូចចៅៗអីតាធ្លាប់ប្រាប់អោយពួកគាត់អោយខំប្រឹងរៀនដើម្បីអោយមានអនាគត់ល្អមានការងារល្អ..?

ខ៖ អើអាហ្នឹងវាចឹងហើយអោយតែកូនចៅខំរៀនទៅមានការងារធ្វើទៅក៏ល្អដែរ។

ក៖ អូ៎បាទតា!

ខ៖ បើយើងវានេះហើយវាផុតហើយប៉ុននេះហើយ!

ក៖ បាទតាប៉ុន្តែយើងធ្លាប់ប្រាប់ពួកគាត់ដែរណេះតាណេះថាយើងកាលជំនាន់យើងចាស់ៗយើងអត់បានបានសូត្រចឹងយើងចេះប្រដែលប្រដៅពួកគាត់អោយខំប្រឹងរៀនទៅ?

ខ៖ អើកូនចៅវាខំប្រឹងរៀនទៅ។

ក៖ ដោយសារកាលជំនាន់យើងយើងអត់បានរៀនណេះតាណេះ?

ខ៖ អើ!

ក៖ អូ៎បាទតាចុះតាធ្លាប់ប្រាប់ពួកគាត់ដើម្បីអោយជៀសវៀងពីអំពើដែរអត់ល្អនៅក្នុងសង្គមដូចជក់គ្រឿងញៀនដូចអីតាធ្លាប់និយាយប្រាប់ពួកគាត់ដែរតាអាហ្នឹង?

ខ៖ អើ!

ក៖ ទូន្មានអីចឹងហាសតា?

ខ៖ អារឿងថ្នាំគ្រឿងញៀនគ្រឿងអីប្រាប់តើកុំអោយតែវាជក់ព្រោះអាហ្នឹងគេចាប់។

ក៖ អូ៎បាទ!

ខ៖ អាល្បែងអារបរខុសច្បាប់។

ក៖ បាទតាប៉ុន្តែតាចេះតែផ្ដែផ្ដាំពួកគាត់រហូតហាសណេះតាណេះ?

ខ៖ បាទចេះតែប្រាប់ៗទៅ។

ក៖ អូ៎បាទតាចុះតាមានពេក្យពេចន៍អីដែរចង់ផ្ដាំផ្ញើរផ្សេងពីហ្នឹងទៀតអត់តា?

ខ៖ អើមានផ្ដែផ្ដាំអីមានតែចឹងមានផ្ដែផ្ដាំអី។

ក៖ អូ៎ចឹងអស់ហើយណេះតាណេះ?

ខ៖ អើអស់ហើយបានហើយ!

ក៖ បាទតាចឹងអើចុងក្រោយចៅអរគុណច្រើនតាដែរបានអោយចៅពិភាក្សាជាមួយតាទាក់ទងពីប្រវត្តិរបស់តា ចឹងចុងក្រោយតាចៅសុំការអនុញ្ញាតិពីតាដើម្បីដាក់ការសម្ភាសទាំងអស់ហ្នឹងទៅក្នុងវេបសាយសាលាបានទេតា?

ខ៖ វេបសាយតាមសាលា..។

ក៖ សាលាដែរចៅដាក់ក្នុងសាលាពិភាក្សាមិញហ្នឹងដាក់ទៅក្នុងវេបសាយដើម្បីតំកល់ទុកអោយកូនចៅជំនាន់ក្រោយៗរបស់តាបានស្គាល់បានដឹងចឹងហាសណាស់តា?
ខ៖ អើ!

ក៖ ចឹងអត់អីទេណេះតាណេះ?

ខ៖ អើមានអី។

ក៖ បាទតាចឹងអរគុណច្រើនតា។